經數: 一七八九

經名: 楞伽阿跋多羅寶經註解卷第二下

頁數: 三八一

上              欄

彼眞諦者. 四大不生. 於彼四大不生. 作如是

觀察. 觀察已覺名相妄想分齊自心現分齊外

性非性. 是名心現妄想分齊. 謂三界. 觀彼四

大造色性離. 四句通淨. 離我我所. 如實相自

相分段住. 無生自相成 上云四大. 言之未

詳故重示之. 初明能覺觀. 則曰菩薩作是覺

等. 言彼眞諦四大不生者. 理也. 亦承上觀察

覺. 言之. 然理非無四大. 直彰無相故云不生.

所以菩薩作不生觀察. 不生而生. 是生四大

之本. 故有四大名相妄想次第. 究其四大所

起. 亦是自心現之分齊. 旣了諸法*唯心卽達

外性非性. 是則觀彼四大造色性離. 性離者.

無生四句也. 以是四句通淨四大. 亦卽四大

圓離四性. 由是離我我所. 離故復本. 復本故

法法不失自體. 故曰如實相自相分段住. 如

實相則相相一如自相分段則有差別. 惟其

同異不相妨□. 則無生自相如是而成. 此能

覺之智也

大慧. 彼四大種. 云何生造色. 謂津潤妄想大

種. 生內外水界. 堪能妄想大種. 生內外火界.

飄動妄想大種. 生內外風界. 斷截色妄想大

種. 生內外地界. 色及虛空俱計著邪諦. 五陰

集聚四大造色生  此明所覺之法. 復□上

文徵釋其相. 彼四大者對眞諦而言. 則以四

大爲彼. 對四大而言. 亦以眞諦爲彼. 言四大

種生造色者. 卽大種爲能造. 如前堅濕煖動

是也. 四大爲所造. 如後內外水大等通名爲

色是也. 若楞嚴則交互而起. 如覺明空昧相

待成搖故有風輪等. 云云. 今各從類故. 有

中              欄

津潤大種. 生於水大等. 蓋文雖別而理通. 言

其造法. [&FFFF]#不因性而有相從微而至著相因

想成未由種起. 所以發生萬類. 本乎一心. 所

謂津潤堪能搖動斷截者. 各隨四大性分說

也. 又津潤等. 亦可約貪瞋癡等分言之. 故一

一皆曰妄想想也. 大種種也. 此皆發於微者

也. 及其旣著則爲內外四大. 謂正報爲內依

報爲外. 俱遍一切而與空俱. 故曰色及虛空

等. 外道於此計著邪諦. 或計有無或起分齊.

已如前斥. 由四大造色故有五陰. 因陰而有

六根. 次第而生故. 云四大. 造色生也

大慧. 識者. 因樂種種跡境界故餘趣相續. 大

慧. 地等四大及造色等. 有四大緣. 非彼四大

緣. 所以者何. 謂性形相處所作方便無性. 大

種不生. 大慧. 性形相處所作方便和合生. 非

無形. 是故四大造色相外道妄想非我  識

者六識. 謂六識樂諸塵諸出入履歷. 故曰跡.

此由妄識著於妄境. 遂成結業. 六趣受生相

續不斷. 又曰地四大等者. 示四大不能獨造

必兼於緣. 不專在緣. 故曰非彼四大緣. 所以

下徵釋其義. 謂性1津潤等性形相. 2四大色

相因也. 處及所作方便緣也. 若因無生性. 雖

緣亦不生. 故曰大種不生. 必由衆緣和合成

形. 非無形者. 則亦在緣也. 旣無在無不在. 則

本無實性無性而生. 則因緣之義彰矣. 言外

道妄想3者. 此與前計著邪諦之語. 皆因而斥

非. 謂四大造色相. 不同外道妄想分別. 故曰

非我

復次大慧. 當說諸陰自性相. 云何諸陰自性

下              欄

相. 謂五陰. 云何五. 謂色受想行識. 彼四陰非

色. 謂受想行識. 大慧. 色者. 四大及造色各各

異相. 大慧. 非無色有四數如虛空. 譬如虛空

過數相離於數. 而妄想言一虛空. 大慧. 如是

陰過數相離於數. 離性非性離四句數. 相者

愚夫言說. 非聖賢也此明五陰自性相數

非數. 言數者. 以色非色各有四數故曰彼四

陰非色. 又曰色者. 四大造色各各異相. 則四

大不同通名爲色. 而色亦有四. 次言有數者.

卽色界無色界皆非數也. 且約無色界示之.

故云非無色有四數如虛空. 正言無色四陰

本無有四. 譬如虛空超過數相. 然妄想分別.

言虛空是一. 陰亦如是. 離諸數相有無等四

句. 計有數相者. 是凡夫所言. 非諸聖賢. 如云

佛身無爲不墮諸數是也

大慧. 聖者如幻種種色像. 離異不異施設. 又

如夢影士夫身離異不異故. 大慧. 聖智趣同

陰妄想現. 是名諸陰自性相. 汝當除滅. 滅已

說寂靜法. 斷一切佛刹諸外道見. 大慧. 說寂

靜時. 法無我見淨. 及入不動地. 入不動地已.

無量三昧自在. 及得意生身. 得如幻三昧. 通

達究竟力明自在. 救攝饒益一切衆生. 猶如

大地載育衆生. 菩薩摩訶薩普濟衆生亦復

如是  聖人了陰如幻. 雖現種種色像. 離於

施設異不異見. 如夢影中現士夫身皆無實

體. 豈有異不異耶. 然異不異見. 乃凡夫之妄

想. 佛之所以能離者. 由了凡聖陰體本來不

二. 故曰聖智趣同陰妄想現. 凡夫欲復本體.

當須遠離陰妄性相. 故云汝當除滅. 妄執若

經數: 一七八九

經名: 楞伽阿跋多羅寶經註解卷第二下

頁數: 三八二

上              欄

滅寂靜乃彰. 故復能說此寂靜之法. 遠離一

切外道之見. 說此法時旣離法無我執. 卽能

入不動地. 得無量三昧一切法門. 普濟群品.

如地之載育也

復次大慧. 諸外道有四種涅槃. 云何爲四. 謂

性自性非性涅槃. 種種相性非性涅槃. 自相

自性非性覺涅槃  諸陰自共相相續流注斷

涅槃. 是名諸外道四種涅槃. 非我所說法. 大

慧. 我所說者. 妄想識滅名爲涅槃 涅槃之

說有邪有正. 佛欲說正乃先斥邪. 言外道四

種涅槃. 名相如經所列. 涅槃是果果由因得.

其因旣邪果亦非正. 故云非我所說. 我之所

說涅槃者. 直以妄識心滅耳. 蓋有外道涅槃

不離神我. 神我卽妄識故. 以妄想識滅. 而對

破之也

大慧白佛言. 世尊. 不建立八識1邪. 佛言建

立. 大慧白佛言. 若建立者. 云何離意識非七

識. 佛告大慧. 彼因及彼攀緣故七識不生. 意

識者. 境界分段計著生. 習氣長養藏識意俱.

我我所計著. 思惟因緣生. 不壞身相藏識因.

攀緣自心現境界. 計著心聚生. 展轉相因. 譬

如海浪自心現境界風吹若生若滅. 亦如是.

是故意識滅七識亦滅  上云妄想識滅名爲

涅槃. 遂疑八識亦滅. 佛答以不滅. 言建立者

不滅也. 又疑七識不滅. 佛答以彼因及攀緣

故. 七識不生者. 彼卽六識. 言因及攀緣在六

識. 而七識執我未2常相離. 若六識滅則七識

亦不生也. 意識者下. 通示諸識展轉相因. 未

始不俱. 乃體一而相異也. 又有四意. 一境界

中              欄

分段者. 言六識從六塵生也. 二習氣長養者.

言六識不離七識八識也. 三我我所計著者.

言七識我執. 從思惟彼因彼緣而生. 四不壞

身相下. 藏識卽第八識. 言因攀緣自心現境

界等. 此八識因於六識能緣. 還緣自心所現

境界. 卽六塵也. 以計著故而生六識. 能總諸

心故云心聚生也. 謂八識與六識. 展轉相因

而生. 如此相因有本有末. 本謂八識轉生諸

識. 末謂六識起善起惡. 七識則傳送其間. 故

云展轉相因. 復以喩顯. 海喩八識浪喩六識.

以六塵爲境界風. 境界乃自心所現. 還吹八

識心海轉生諸識. 若生若滅亦猶依海而有

風因風而鼓浪. 展轉之相其若是也. 風息則

浪滅. 故云意識滅七識亦滅也

爾時世尊欲重宣此義. 而說偈言

我不涅槃性      所作及與相

妄想爾焰識      此滅我涅槃

彼因彼攀緣      意趣等成身

與因者是心      爲識之所依

如水大流盡      波浪則不起

如是意識滅      種種識不生

外道所謂四種涅槃. 不離性之與相. 佛旣

斥之. 則曰我不以性相爲涅槃. 直以妄想智

障識滅爲涅槃耳. 彼因彼攀緣等. 言七識由

意趣因等成六識身. 究其本因還以八識之

心. 爲諸識之所依. 如水下喩意可見

復次大慧今當說妄想自性分別通相. 若妄

想自性分別通相善分別. 汝及餘菩薩摩訶

薩. 離妄想到自覺聖. 外道通趣善見. 覺攝所

下              欄

攝妄想. 斷緣起種種相妄想自性行. 不復妄

想*入楞伽云. 我今當說妄計自性差別相.

令汝及諸菩薩摩訶薩善知此義超諸妄想證

聖智境知外道法. 遠離能取所取分別. 於依

他起種種相中. 不更取著妄所計相

大慧. 云何妄想自性分別通相. 謂言說妄想

所說事妄想相妄想利妄想自性妄想因妄想

見妄想成妄想生妄想不生妄想相續妄想縛

不縛妄想. 是名妄想自性分別通相妄想

是一隨境有異. 此中先總次別. 總名可見. 別

相凡十有二. 初列十二名. 次徵釋其義

大慧. 云何言說妄想. 謂種種妙音歌詠之聲

美樂計著. 是名言說妄想 此計著種種音

聲詞句. 以爲有性也

大慧. 云何所說事妄想. 謂有所說事自性. 聖

智所知. 依彼而生言說妄想. 是名所說事妄

想 所說事自性者. 凡所說事極其所以自

性. 惟聖智所知凡愚不了. 但依彼事而生言

說妄想也

大慧. 云何相妄想. 謂卽彼所說事. 如鹿渴想

種種計著而計著. 謂堅濕煖動相. 一切性妄

想. 是名相妄想此言隨事起見. 如渴鹿之

奔陽焰以作水想. 謂於地水火風. 執有堅濕

煖動之性. 而不知其性本融. 於一切法妄計

名3相. 性卽法也

大慧. 云何利妄想. 謂樂種種金銀珍寶. 是名

利妄想世間財寶本是幻物. 凡夫不了而

起貪著

大慧. 云何自性妄想. 謂自性持此如是不異

經數: 一七八九

經名: 楞伽阿跋多羅寶經註解卷第二下

頁數: 三八三

上              欄

惡見妄想. 是名自性妄想  言持此如是者.

持謂執持. 卽於諸法起自性見. 執以爲是. 餘

皆爲非. 何異外道惡見分別也

大慧. 云何因妄想. 謂若因若緣有無分別因

相生. 是名因妄想謂於因緣生法起有無

等見. 妄想分別成生死因也

大慧. 云何見妄想. 謂有無一異. 俱不俱. 惡見

外道妄想計著妄想. 是名見妄想 此言外

道惡見執著有無一異俱不俱四句分別也

大慧. 云何成妄想. 謂我我所想. 成決定論. 是

名成妄想此於假名實法上. 計我我所而

起言說分別

大慧. 云何生妄想. 謂緣有無性生計著. 是名

生妄想*入楞伽云. 謂計諸法若有若無從

緣而生. 是名生分別也

大慧. 云何不生妄想. 謂一切性本無生. 無種

因緣生無因身是. 名不生妄想謂一切法

未有諸緣. 而先有體是. 不假因緣而生故. 起

不生分別也

大慧. 云何相續妄想. 謂彼俱相續如金縷. 是

名相續妄想彼俱相續如金縷者. *入楞伽

云. 謂此與彼遞相繫屬如金與線. 是名相續

分別

大慧. 云何縛不縛妄想. 謂縛不縛因緣計著.

如士夫方便若縛若解. 是名縛不縛妄想

縛不縛因緣計著者. 以理言之. 法本自離何

縛之有. 情著成縛不可云無. 如士夫者. *入

楞伽云. 如人以繩方便力故縛已復解. 此於

無縛解中. 而生計著也

中              欄

於此妄想自性分別通相. 一切愚夫計著有無

已上諸計不出有無故結云也

大慧. 計著緣起而計著者. 種種妄想計著自

性. 如幻示現種種之身. 凡夫妄想見種種異

幻. 大慧. 幻與種種. 非異非不異. 若異者. 幻

非種種因. 若不異者. 幻與種種無差別. 而見

差別. 是故非異非不異. 是故大慧. 汝及餘菩

薩摩訶薩. 如幻緣起妄想自性. 異不異有無

[&FFFF]#計著前直分別妄想自性. 未明其所計

著者. 故次明緣起. 復以幻喩之. 示妄想本虛.

凡夫不了. 見有種種差別之相. 故喩云幻與

種種非異非不異. 及覆□示1列前可見. 若了

法無自性. 於緣起妄想皆不可得. 故不應作

異不異有無計著

爾時世尊欲重宣此義. 而說偈言

心縛於境界      覺想智隨轉

無所有及勝      平等智慧生

妄想自性有      於緣起則無

妄想或攝受      緣起非妄想

種種支分生      如幻則不成

彼相有種種      妄想則不成

心縛者. 謂現前一念爲塵境所轉故有業縛.

而本有覺智. 亦隨妄而轉若了妄卽眞. 離諸

有相及至佛地. 則復平等大慧矣. 勝卽最勝

處佛地也. 妄想自性下八句. 言妄想緣起之

爲有無. 初四句約法. 後四句約喩. 謂妄想自

性若有. 則緣起無法可得. 亦不待緣起而成

妄想. 若以妄想能攝受. 取彼境界成妄想者.

而緣起自非妄想. 又何能成於妄想耶. 喩者

下              欄

謂如幻人幻作種種支分. 若先已生則不待

幻而成. 彼之幻相雖有種種. 而妄想自無種

種故曰不成. 此皆顯有無不可得也

彼相則是過      皆從心縛生

妄想無所知      於緣起妄想

此諸妄想性      卽是彼緣起

妄想有種種      於緣起妄想

此八句復言緣起妄想相因而成. 言彼相過

者. 謂緣起相之過. 由心縛著所以成過. 心縛

卽妄想也. 若了緣起則無妄想. 因妄想不覺

於縛起生諸分別. 此緣起與妄想相由而有

初. 無前後之異故. 云妄想卽緣起. 體固無二.

而終以緣起而有分別也

世諦第一義      第三無因生

妄想說世諦      斷則聖境界

世諦俗諦也. 第一義眞諦也諸佛說法常依

此二諦. 此外則外道邪計. 故曰第三無因生.

故涅槃云. 出世人所知名第一義諦. 世人所

知名世諦. 外道立二十五諦. 明因中有果. 第

一從冥初生覺. 第二從覺生我心. 第三從我

心生色聲香味觸等. 此云無因. 卽自然性也.

妄想說下結成三種自性. 世諦者. 緣起妄想

二種自性也. 聖境界. 卽第一義諦成自性也.

然迷之卽世諦. 悟之卽第一義諦. 故云斷則

聖境界也

譬如修行事      於一種種現

於彼無種種      妄想相如是

譬如種種□      妄想衆色現

□無色非色      緣起不覺然

經數: 一七八九

經名: 楞伽阿跋多羅寶經註解卷第二下

頁數: 三八四

上              欄

譬如鍊眞金      遠離諸垢穢

虛空無雲□      妄想淨亦然

此四喩. 初喩妄想自性. 言修行事者. 如禪

有十種一切處. 謂靑黃赤白等. 皆遍一切其

境本一. 以心想故有種種現. 妄想之相亦復

如是. 次種種□下. 喩緣起自性. □本無色妄

見色現. 故無色非色之實. 緣起不覺亦復然

也. 又鍊眞金空無□二喩. 皆喩成自性也. 言

無彼妄想緣起二種自性. 則如金之無垢空

之無□. 故云妄想淨亦然也

無有妄想性      及有彼緣起

建立及誹謗      悉由妄想壞

妄想若無性      而有緣起性

無性而有性      有性無性生

依因於妄想      而得彼緣起

相名常相隨      而生諸妄想

究竟不成就      則度諸妄想

然後智淸淨      是名第一義

無有妄想性等. 重釋上緣起妄想自性本來

非有非無. 言定有則墮建立. 言定無則墮誹

謗. 皆由妄想以壞正見. 妄想若無性等. 謂若

無妄想性. 而有緣起性者. 則有從無生成無

因之過. 蓋無始妄念分別而有緣起. 然妄想

之由. 依於名相. 名之與相如影隨形皆是虛

妄. 因不了此而起妄想. 窮其妄源無所成就

則妄想自滅. 以復自覺聖智. 名第一義. 度卽

滅也

妄想有十二      緣起有六種

自覺知爾焰      彼無有差別

中              欄

五法爲眞實      自性有三種

修行分別此      不越於如如

妄想十二如前所說. 緣起有六者. 六卽六

塵. 謂緣起自性. 由六塵境界風所動而起. 或

謂六因者非也. 然此妄想緣起. 總是差別之

想. 自覺聖智之中. 則無如是差別也. 爾明卽

智也. 五法三自性. 皆如來自行化他法門. 修

行之人稱性觀之. 無非眞實一理. 故曰不越

於如如也

衆相及緣起      彼名起妄想

彼諸妄想相      從彼緣起生

覺慧善觀察      無緣無妄想

成已無有性      云何妄想覺

彼妄想自性      建立二自性

妄想種種現      淸淨聖境界

妄想如□色      緣起計妄想

若異妄想者      則依外道論

妄想說所想      因見和合生

離二妄想者      如是則爲成

衆相及名俱爲緣起. 彼名及相皆爲妄想.

此妄想緣起. 皆從名相而生而又言妄想從緣

起而生者. 蓋指現前所起妄念從根塵和合

而生. 上言緣起從妄想生者. 蓋指迷眞從妄

而有因緣生法. 學者不可不審. 然以正智觀

之二皆無有. 成已無有性者. 言圓成實性中

本無性執. 云何衆生而生妄想覺知. 旣迷1眞

性而成妄想. 故有名相事相二種自性. 然迷

之則見種種相現. 悟之則是聖人所行淸淨

境界. 妄想如□色者. 言於無起有. 如本無色

下              欄

像因□而生. 妄想本於緣起. 緣起本於分別.

計緣起而生妄想. 其爲妄想如是. 吾佛方便

如是說者. 爲令反妄歸眞故也. 若異此而言

妄想. 則是外道邪計戱論. 故曰妄想說所想

因見和合生. 蓋外道以妄心. 分別妄想之相.

及論三緣和合而生. 皆非正論. 若離緣起妄

想二種自性. 則爲圓成自性矣

大慧. 菩薩摩訶薩復白佛言. 世尊. 惟願爲說

自覺聖智相及一乘. 若說自覺聖智相及一

乘. 我及餘菩薩. 善自覺聖智相及一乘. 不由

於他通達佛法 大慧因聞上究竟諸妄顯第

一義. 故以自證聖智行相及一乘行相. 爲衆

而請思修取證也

佛告大慧. 諦聽諦聽. 善思念之. 當爲汝說. 大

慧白佛言. 唯然受敎. 佛告大慧. 前聖所知轉

相傳授妄想無性. 菩薩摩訶薩. 獨一靜處自

覺觀察. 不由於他離見妄想. 上上升進入如

來地. 是名自覺聖智相 前聖所知. 卽自證

聖智行相. 及一乘行相. 謂過去諸佛. 無不從

此二2種行門成等正覺. 以3其遞相傳授. 政

所謂佛佛授受. 祖祖承承者也. 此乃總答前

請. 妄想無性下別. 答自覺聖智. 行相諸法本

來寂滅. 凡愚不覺生妄. 分別而說妄法. 本無

自性. 然欲進修妙行. 必於靜處以自觀察. 觀

之不已則諸妄想不離而離. 漸歷諸地入於

如來境界. 所謂自覺聖智自然究竟矣

大慧. 云何一乘相. 謂得一乘道覺. 我說一乘.

云何得一乘道覺. 謂攝所攝妄想. 如實處不

生妄想. 是名一乘覺. 大慧. 一乘覺者. 非餘外

經數: 一七八九

經名: 楞伽阿跋多羅寶經註解卷第三上

頁數: 三八五

上              欄

道聲聞緣覺梵天王等之所能得. 唯除如來.

以是故說名一乘  此釋一乘行相. 言一乘

者. 一佛乘也. 謂如來所乘大乘之法也. 此一

乘法不離人之一心. 所謂妙法者卽心也. 蓋

心具妙法. 與佛所證無二無別. 欲覺一乘之

道. 須究自心. 故云攝所攝妄想. 謂了根塵能

取所取妄心. 卽妄顯眞如實而住. 故云如實

處不生妄想. 然此一乘覺道. 唯佛與佛乃能

究盡. 故云非餘外道等之所能得也

大慧白佛言. 世尊. 何故說三乘而不說一乘.

佛告大慧. 不自般涅槃法故. 不說一切聲聞

緣覺一乘. 以一切聲聞緣覺如來調伏授寂

靜方便而得解脫非自己力. 是故不說一乘.

復次大慧. 煩惱障業習氣不斷故. 不說一切

聲聞緣覺一乘. 不覺法無我. 不離分段死故

說三乘此問如來但說小乘不說大乘之

意. 佛答以三義故不說一乘. 言不自般涅槃

法者. 以二乘不能了生死卽涅槃故. 不爲說

一也. 言調伏授寂靜等者. 以其[&FFFF]#方便敎. 修

證空寂但離虛妄. 名爲解脫. 未得一切解脫

故. 不爲說二也. 言煩惱障等者以其但斷四.

住通惑未斷習氣別惑全在故不爲說三也.

二乘破人執. 未破法執故. 云不覺法無我也.

雖斷煩惱身居分段. 未名變易生死故. 云不

離分段死也. 如來爲此小機故. 但爲說三乘

法耳

大慧. 彼諸一切起煩惱過習氣斷. 及覺法無

我. 彼一切起煩惱過習氣斷. 三昧樂味著非

性. 無漏界覺. 覺已復入出世間上上無漏界

中              欄

滿足衆具. 當得如來不思議自在法身此

言一乘行者. 以煩惱習斷. 不爲無明所醉. 了

眞空三昧之樂. 不生味著故云非性. 乃得無

漏界覺. 無漏界卽入實報土受法性身. 隨類

現形示生示滅度脫諸有. 故云覺已復入出

世間. 至上品寂光二嚴具備. 究顯不思議自

在法身. 是爲一佛乘也

爾時世尊欲重宣此義. 而說偈言

諸天及梵乘      聲聞緣覺乘

諸佛如來乘      我說此諸乘

乃至有心轉      諸乘非究竟

若彼心滅盡      無乘及乘者

無有乘建立      我說爲一乘

前四句通頌諸乘. 次六句頌說一乘之意. 言

有心轉者. 轉卽起動. 謂若有一念心動雖佛

乘亦非究竟. 肉餘乘乎. 1言於心行處滅. 無

有能乘之人. 亦無所乘之法. 乃至一乘法門

無可建立. 離名絶相非破非立. 有此等機. 乃

爲說一乘也

引導衆生故      分別說諸乘

解脫有三種      及與法無我

煩惱智慧等      解脫則遠離

譬如海色木      常隨波浪轉

聲聞愚亦然      相風所漂蕩

彼起煩惱滅      餘習煩惱愚

此頌上文說三乘法. 三種解脫卽三乘所證

之果. 謂聲聞斷正使. 緣覺2斷習氣. 菩薩正

習俱斷. 破惑雖殊. 證果卽一眞空涅槃. 法無

我等. 此言大乘行者. 得法無我惑智平等縛

下              欄

脫不二. 是爲遠離大解脫也. 譬如下. 喩二乘

未斷智障爲空相風之所漂蕩如色木之在海

乃爲波浪所轉. 雖斷通惑未斷根本無明. 故

曰餘習煩惱愚. 餘習卽無明也

味著三昧樂      安住無漏界

無有究竟趣      亦復不退還

得諸三昧身      乃至劫不覺

譬如昏醉人      酒消然後覺

彼覺法亦然      得佛無上身

二乘離分段生死之苦. 得眞空涅槃之樂

於中味著而無進趣. 然亦不退作凡夫. 此三

昧身墮無爲坑. 乃至經劫不覺. 譬如世人醉

酒昏亂都無覺知至於酒消而後乃覺. 此喩

二乘根轉心□覺法無我究竟正智. 故云得

佛無上身也

3楞伽阿跋多羅寶經註解卷第二下

楞伽阿跋多羅寶經註解卷第三

4上

*宋心那跋多羅奉   詔譯

大明天界善世禪寺住持(臣)僧(宗□)

演福講寺住持(臣)僧(如[&FFFF]#)奉   詔同註

一切佛語心品第三

爾時世尊. 告大慧菩薩摩訶薩言. 意生身分

別通相. 我今當說. 諦聽諦聽. 善思念之. 大慧

白佛言. 善哉世尊. 唯然受敎. 佛告大慧. 有三

種意生身. 云何爲三. 所謂三昧樂正受意生

經數: 一七八九

經名: 楞伽阿跋多羅寶經註解卷第三上

頁數: 三八六

上              欄

身. 覺法自性性意生身. 種類俱生無行作意

生身. 修行者. 了知初地上上增進相 . 得三種

身三種意生身. 乃通敎菩薩. 自行化他之

道. 爲菩薩者不可不知. 故如來不待問而告

之. 初列三名而後徵釋

大慧. 云何三昧樂正受意生身. 謂第三第四

第五地三昧樂正受. 故種種自心寂靜安住

心海起浪識相不生. 知自心現境界性非性.

是名三昧樂正受意生身  言三昧樂正受意

生身者. 此菩薩從三地至四地斷見惑. 從五

地至七地斷思惑. 得眞空三昧之樂三昧□

正受. 言三昧又言正受. 華梵兼擧耳. 意生身

者. 謂作意成眞空法性身也. 種種自心等. 謂

菩薩證空. 不同二乘心生味著爲相風所動.

故曰安住心海. 又不同凡夫起六識波浪. 蓋

了一切境界1唯自心現皆無自性. 是爲初

2章生身. 此自行也

大慧. 云何覺法自性性意生身. 謂第八地觀

察覺了如幻等法悉無所有. 身心轉變得如

幻三昧及餘三昧門無量相力自在明. 如妙

華莊嚴. 迅疾如意猶如幻夢水月鏡像. 非造

非所造如造所造. 一切色種種支分具足莊

嚴. 隨入一切佛刹大衆. 通達自性法故. 是

名覺法自性性意生身此言菩薩入第八

地. 覺了諸法如幻皆無有相. 身心轉變無□.

住如幻諸三昧門. 普入佛刹神通自在. 如妙

華之莊嚴也. 迅疾下言如意如幻等者. 皆言

化身速疾之無□也. 非造非所造者. 謂化身

色相不同四大實造. 如造所造者. 謂此色相

中              欄

與造相似. 如此幻造色相. 具足福慧莊嚴垂

形刹土. 達此諸法*唯我自性之性. 是爲自性

性意生身. 此化他也

大慧. 云何種類俱生無行作意生身. 所謂覺

一切佛法緣自得樂相. 是名種類俱生無行

作意生身. 大慧. 於彼三種身相. 觀察覺了

應當修學初則從生死假入涅槃空. 次則

從涅槃空入建立假. 猶是二邊. 今入中道. 所

謂覺一切佛法等. 言菩薩從八地已去. 接入

回向位中. 了達諸佛自證法相卽我自心. 故

云自得樂相也. 言種類俱生者. 輔行云. 了佛

證法卽入中道屬佛種類. 或謂千種萬類非

也自旣入中. 所化之機亦成佛之種類. 故云

俱生. 至此位中智轉行融名無行作. 未入證

道但名意生. 是爲第三意生相也. 此三種身

相. 乃約位次別明. 第二卷中言. 譬如意去速

疾. 約處願二義釋者. 是通釋也. 誡勸修學如

文可見

爾時世尊欲重宣此義. 而說偈言

非我乘大乘      非說亦非字

非諦非解脫      非無有境界

然乘摩訶衍      三摩提自在

種種意生身      自在華莊嚴

偈初四句. 約如來自證離相故. 皆以非言

之. 謂雖是大乘以離相故. 是無乘可乘. 蓋離

諸名相無證無得. 而亦非無境界可示. 然乘

摩訶衍者. 乘卽能乘. 摩訶衍卽所乘之法. 乃

指三種意生身. 是大乘之法也. 三摩提者. 卽

初意生身也. 種種意生者. 超頌種類俱生身

下              欄

也. 華莊嚴者. 頌第二意生身也

爾時大慧菩薩摩訶薩白佛言. 世尊. 如世尊

說. 若男子女人. 行五無間業. 不入無擇地獄.

世尊. 云何男子女人行五無間業不入無擇

地獄. 佛告大慧. 諦聽諦聽. 善思念之. 當爲汝

說. 大慧白佛言. 善哉世尊. 唯然受敎. 佛告大

慧. 云何五無間業. 所謂殺父母及害羅漢破

壞衆僧惡心出佛身血  五無間業惡逆之極

者. 凡作是業必受無間地獄之報. 如來有時

說言. 亦有行五無間業不入無擇獄者. 無擇

卽無間也. 大慧未達於是問佛. 答中先據事

列名. 次約法徵釋. 名雖從逆法實惟順. 義見

下文

大慧. 云何衆生母. 謂愛更受生. 貪喜俱如緣

母立. 無明爲父生入處聚落. 斷二根本名害

父母貪愛母無明父. 卽十二因緣中. 現在

之愛更從受生. 與未來貪喜俱. 皆有生義如

母養育. 立卽生也. 由無明貪愛. 生六入十二

處等聚落. 若斷此貪愛無明根本. 卽害父母

義也

彼諸使不現. 如鼠毒發諸法. 究竟斷彼名害

羅漢 彼諸使不現者. 謂羅漢已斷正使未

斷習氣. 如鼠齧人瘡雖愈遇雷復發. 喩羅漢

習氣雖則不現忽遇相風搖動如迦葉聞琴起

舞是也. 諸法卽不染汚無知之法. 若能究竟

斷之卽害羅漢義也

云何破僧. 謂異相諸陰和合積聚. 究竟斷彼

名爲破僧  和合名僧故. 以五陰和合言之.

異相卽色受想行識也. 積聚卽五陰積聚生.

經數: 一七八九

經名: 楞伽阿跋多羅寶經註解卷第三上

頁數: 三八七

上              欄

死也. 若能斷之卽破僧義也

大慧. 不覺外自共相自心現量. 七識身以三

解脫無漏惡想. 究竟斷彼七種識佛. 名爲惡

心出佛身血. 若男子女人. 行此無間事者. 名

五無間. 亦名無間等不學外自共相者. 謂

不知諸法自相共相是自心現量. 乃由迷於

八識唯存七識. 指七識妄覺而爲佛義. 非三

解脫無漏之行[&FFFF]#能斷之. 無漏本善而言惡

者. 亦順殺1害義. 能發此心究2境斷除七識

之佛卽出佛身血義也. 3入楞伽4云. 斷彼八

識身佛者. 以九識爲佛識. 八識爲菩薩識. 以

其體屬無明. 此內五無間也. 自若男子下總

結

復次大慧. 有外無間. 今當演說. 汝及餘菩薩

摩訶薩. 聞是義已. 於未來世不墮愚癡. 云何

五無間. 謂先所說無間. 若行此者. 於三解脫

一一不得無間等法. 除此已餘化神力現無

間等. 謂聲聞化神力菩薩化神力如來化神

力. 爲餘作無間罪者除疑悔過. 爲勸發故. 神

力變化現無間等. 無有一向作無間事不得

無間等. 除覺自心現量離身財妄想離我我

所攝受或時遇善知識解脫餘趣相續妄想

外無間者. 外以對內. 蓋指前五無間爲內也.

以實造無間之5業爲外也. 上說行五無間得

證聖智. 恐人謂實造無間之因亦不受惡報.

故又說此. 若聞外五無間事業報不差. 則不

生疑惑. 故云不墮愚癡. 言先所說者. 謂於餘

敎中曾說無間. 若作此無間業者. 必墮阿鼻.

豈得三種解脫無間等法耶. 除此已下. 言權

中              欄

造者. 權必引實. *入楞伽云. 見其有造無間

業者. 爲欲勸發令其改過. 以神通力示同其

事. 尋卽悔除證於解脫. 所謂行於非道通達

佛道. 如調達阿□世王等是也. 無有下. 言無

有實造而不受無間報者. 然實造者. 未必永

不得三解脫法. 故曰除覺自心現量等. 言若

能了諸法*唯心. 內不見身. 外不見財. 離人

法執. 或於來世餘趣受生. 遇善知識離分別

過皆得解脫

爾時世尊欲重宣此義. 而說偈言

貪愛名爲母      無明則爲父

覺境識爲佛      諸使爲羅漢

陰集名爲僧      無間次第斷

謂是五無間      不入無擇獄

此頌上內五無間也

爾時大慧菩薩復白佛言. 世尊. 惟願爲說佛

之知覺. 世尊. 何等是佛之知覺. 佛告大慧. 覺

人法無我. 了知二障. 離二種死. 斷二煩惱. 是

名佛之知覺. 聲聞緣覺得此法者. 亦名爲佛.

以是因緣故我說一乘. 爾時世尊欲重宣此

義. 而說偈言

善知二無我      二障煩惱斷

永離二種死      是名佛知覺

向言一乘覺道. 其說猶略. 而未常言所知

所覺者何法. 於是復申此請. 佛乃告之. 了二

無我是爲覺. 了二障是爲知. 究論人法生佛

平等本無二執. 所謂眞如界內絶生佛之假

名. 此無人執也. 平等性中無自他之形相. 此

無法執也. 衆生迷之成二我執. 如來覺了本

下              欄

性. 二執皆空. 故云無我也. 二障者. 惑障智障

也. 卽上二執爲惑二空爲智. 旣以二空空其

二執. 是無惑障. 能空之智亦泯. 是無智障. 二

障乃生死之因. 因滅故果滅. 故云離二種死.

二死者分段變易之死也. 二煩惱者. 謂通別

二惑也. 此二惑累至於極果方能斷盡. 如是

了達名爲佛之知覺. 二乘雖小若能[&FFFF]#心向

大. 如佛覺知是佛而已. 故云亦名爲佛. 所以

說一乘者此也. 重頌可見

爾時大慧菩薩白佛言. 世尊. 何故世尊於大

衆中唱如是言. 我是過去一切佛. 及種種受

生. 我爾時作曼陀轉輪聖王六牙大象及鸚

鵡鳥釋提桓因善眼仙人. 如是等百千生經

說  三世諸佛道無不同. 而覺知前後. 不無

有去來今之異. 云何世尊言. 我是過去一切

佛. 又曰種種受生則異其形. 大慧. 持此兩

端. 擧以爲問. 本生經云. 如來過去曾種種受

生. 如作轉輪王及作釋提善眼大象鸚鵡等

百千生

佛告大慧. 以四等故. 如來應供等正覺於大

衆中唱如是言. 我爾時作拘留孫拘那含牟

尼迦葉佛. 云何四等. 謂字等語等法等身等.

是名四等. 以四種等故. 如來應供等正覺. 於

大衆中唱如是言  佛告以四等故. 作拘留

孫等佛. 乃□上我是過去諸佛之問. 四等義

見下文

云何字等. 若字稱我爲佛. 彼字亦稱一切諸

佛. 彼字自性無有差別. 是名字等. 云何語等.

謂我六十四種梵音言語相生. 彼諸如來應

經數: 一七八九

經名: 楞伽阿跋多羅寶經註解卷第三上

頁數: 三八八

上              欄

供等正覺亦如是. 六十四種梵音言語相生.

無增無減無有差別. 迦陵頻伽梵音聲性. 云

何身等. 1識我與諸佛法身及色身相好無有

差別. 除爲調伏彼彼諸趣差別衆生故. 示現

種種差別色身. 是名身等. 云何法等. 謂我及

彼佛得三十七菩提分法. 略說佛法無障□

智. 是名四等. 是故如來應供等正覺. 於大

衆中唱如是言. 爾時世尊欲重宣此義. 而說

偈言

迦葉拘留孫      拘那含是我

以此四種等      我爲佛子說

四等者. 字語身法四. 皆平等也. 字等者.

謂我名佛. 一切如來亦名爲佛. 佛名無別. 是

爲字等也. 語等者. 謂我作六十四種梵音聲

語. 一切諸佛亦然. 是名語等. 2密跡力士經

3第二. 說佛聲有八轉. 謂體業具爲從屬於

呼. 是八轉聲各具八德. 所謂調和聲柔軟聲

諦了聲易解聲無錯謬聲無雌小聲廣大聲深

遠聲. 八八卽成六十四種. 頻伽4卽鳥名. 其

聲淸雅超於衆鳥. 故引以喩也. 身等者. 謂我

與諸佛法報應化之身等無差別. 雖機不等

應跡或殊會其歸趣亦一而已. 法等者謂所

得道品之法. 與諸佛無殊也. 言無障□智者.

謂得是四等. 則於一切佛法無所障□. 亦不

迷於如來化跡同異也

大慧復白佛言. 如世尊所說. 我從某夜得最

正覺. 乃至某夜入般涅槃. 於其中間乃至不

說一字. 亦不已說當說不說是佛說. 世尊如

來應供等正覺. 何因說言不說是佛說. 佛告

中              欄

大慧. 我因二法故作如是說. 云何二法. 謂緣

自得法及本住法. 是名二法. 因此二法故. 我

如是說  示四等猶涉言詮. 故復以始終不

說一字之義爲問. 佛答以我因二法故. 謂無

法可說. 是佛之說也. 自得卽自證修德也. 本

住卽本具性德也. 修性一如. 皆離言說. 故云

我如是說

云何緣自得法. 若彼如來所得. 我亦得之無

增無減. 緣自得法究竟境界. 離言說妄想離

字二趣言自證境界與諸佛究竟無別. 此

自得之妙尙無增減. 豈可得而言思. 故曰離

言說等. *入楞伽云. 離言說相離分別相離名

字相. 此云二趣未詳

云何本住法. 謂古先聖道如金銀等性. 法界

常住. 若如來出世若不出世. 法界常住. 如趣

彼城道. 譬如士夫行曠野中見向古城平坦

正道. 卽隨入城受如意樂. 大慧. 於意云何. 彼

作是道及城中. 種種樂邪. 答言. 不也. 佛告大

慧. 我及過去一切諸佛. 法界常住亦復如是.

是故說言. 我於某夜得最正覺. 乃至某夜入

般涅槃. 於其中間不說一字. 亦不已說當說.

爾時世尊欲重宣此義. 而說偈言

我某夜成道      至某夜涅槃

於此二中間      我都無所說

緣自得法住      故我作是說

彼佛及與我      悉無有差別

謂古先聖道者. 卽先佛所證性德之法也.

如金銀等性者. 喩本住法性. 如金之堅剛非

鍛鍊所得. 法界常住亦復如是. 所謂有佛無

下              欄

佛性相常5住. 又言法界常住者. 結本住法

也. 又曰. 如趣彼城道等. 此兼喩自得本住二

法歸乎一致. 所謂平坦正道者. 本住法也. 士

夫入城受樂者. 自得法也. 以其本有正道故.

得隨之而入. 入已安之皆非外物. 言此二法

本有之性非言思所及. 所6以五十年中. 一大

藏敎不說一字者. 非曰不說. 蓋以言遣言. 三

世諸佛其歸一揆也. 偈頌文顯不釋

爾時大慧菩薩復請世尊. 惟願爲說一切法

有無有相. 令我及餘菩薩摩訶薩離有無有

相疾得阿□多羅三□三菩提. 佛告大慧. 諦

聽諦聽. 善思念之. 當爲汝說. 大慧白佛言. 善

哉世尊. 唯然受敎. 佛告大慧. 此世間依有二

種. 謂依有及無墮性非性. 欲見不離離相

至理寂絶非有非無. 衆生昧此墮於二邊. 不

能復本. 故大慧. 爲衆發問. 佛先順問而答. 而

後徵釋其義. 依二種等者. 謂世間衆生. 依有

無之境. 起有無見墮性非性. 卽有無見也. 欲

見謂樂著此見. 非出離法妄謂出離. 故云不

離離相也

大慧. 云何世間依有. 謂有世間因緣生. 非不

有從有生. 非無有生. 大慧. 彼如是說者. 是

說世間無因. 大慧. 云何世間依無. 謂受貪

□癡性已. 然後妄想計著貪□癡性非性. 大

慧. 若不取有性者. 性相寂靜故. 謂諸如來

聲聞緣覺. 不取貪□癡性爲有爲無  依有

下是釋有相. 謂實有世間因緣而生諸法. 非

不實有實從有生. 言非無有生者. 謂能生因

緣是有. 此計無爲有故. 復告云. 彼如是說者.

經數: 一七八九

經名: 楞伽阿跋多羅寶經註解卷第三上

頁數: 三八九

上              欄

是外道無因論也. 依無下是釋無相. 謂先受

三毒性已. 而後妄計其性非性. 非性卽妄計.

爲無. 若不妄受三毒爲有性者. 則無所取. 無

取則性相本來寂靜. 如佛與二乘. 不取三毒

性. 乃離有無之見也

大慧. 此中何等爲壞者. 大慧白佛言. 世尊. 若

彼取貪□癡性. 後不復取. 佛告大慧. 善哉善

哉. 汝如是解. 大慧. 非但貪□癡性非性爲壞

者. 於聲聞緣覺及佛. 亦是壞者. 所以者何.

謂內外不可得故. 煩惱性異不異故  如來

旣釋有無之相. 以□大慧之請. 因問. 此二者

之問. 何等是破壞佛法者. 大慧. 乃答以彼先

取三毒性爲有. 後計爲無者. 是破壞義. 佛可

其說. 乃云. 非但計無爲壞. 亦壞二乘及佛. 蓋

彼謂佛與二乘. 亦本取三毒爲有. 後除三毒

爲無得成聖果. 故云亦是壞者. 所以者何下.

謂聖人了達內外諸法皆不可得. 亦了煩惱

之性. 本離一異等四句. 何壞之有

大慧. 貪□癡. 若內若外不可得. 貪□癡性無

身故. 無取故. 非佛聲聞緣覺是壞者. 佛聲聞

緣覺. 自性解脫故. 縛與縛因非性故. 大慧. 若

有縛者. 應有縛. 是縛因故. 大慧. 如是說壞

者. 是名無有相貪□癡下. 復釋不壞所以.

言若內若外者. 謂三毒之性. 於內外中間. 心

之皆不可得. 旣不可得. 豈有體性而可取乎.

故結云. 非佛聲聞緣覺是壞者. 蓋佛與二乘.

本性解脫非縛非脫故也. 又言若有縛者. 謂

先受而後不取則已有縛. 縛是其果. 果必有

因. 因卽貪等. 有縛則有壞. 如是說壞者. 卽墮

中              欄

斷滅空見故. 云無有相也

大慧. 因是故. 我說寧取人見如須彌山. 不起

無所有增上慢空見. 大慧. 無所有增上慢者.

是名爲壞. 墮自共相見希望. 不知自心現量.

見外性無常刹那展轉壞陰界入相續流注變

滅離文字相妄想. 是名爲壞者寧取人見

下. 以大肉小. 明空見之失也. 人見卽我見. 言

增上慢者. 謂自己之法增上. 成乎見慢. 經云.

未得謂得. 未證謂證. 卽1此人也. 人見之惡

有限. 增上慢空見. 則無法不棄. 是名爲壞. 故

云. 寧起人見如須彌山. 不起空見也. 墮自共

見等. 言起空見之由. 良以無始起自生共生

之見. 於中樂欲不了諸法*唯心. 見有外法念

念生滅展轉變壞. 所謂陰界入相續流注變

滅. 計此實法滅已歸無. 是其空見. 至於虛妄

分別離文字相亦成壞義

爾時世尊欲重宣此義. 而說偈言

有無是二邊      乃至心境界

淨除彼境界      平等心寂滅

無取境界性      滅非無斷有

有事悉如如      如賢聖境界

無種而有生      生已而復滅

因緣有非有      不住我敎法

非外道非佛      非我亦非餘

因緣所集起      云何而得無

誰集因緣有      而復說言無

邪見論生滅      妄想計有無

若知無所生      亦復無所滅

觀此悉空寂      有無二俱離

下              欄

前八句頌內敎正義. 無種而有生下. 頌妄

計生滅有無非我敎法也. 非外道等四句. 佛

謂凡我所說生法者. 非佛非外道所作. 亦非

神我及異因所造. 乃由正因緣和合所集而

起. 然以所起言之不得謂無. 誰集因緣等者.

言正因緣所生法非我□得. 孰爲有孰爲無

也. 若夫邪見所論. 是妄計有無生滅. 若知生

本無生滅亦非滅. 自然妙契空寂. 不墮有無

二見. 故云有無二俱離也

爾時大慧菩薩復白佛言. 世尊. 惟願爲我及

諸菩薩. 說宗通相. 若善分別宗通相者. 我及

諸菩薩. 通達是相. 通達是相已. 速成阿□多

羅三□三菩提. 不隨覺想及衆魔外道. 佛告

大慧. 諦聽諦聽. 善思念之. 當爲汝說. 大慧白

佛言. 唯然受敎. 佛告大慧. 一切聲聞緣覺菩

薩. 有二種通相. 謂宗通及說通  欲善化導

必宗說俱通. 方能誘物而底于道. 蓋宗者道

之本. 說者敎之跡. 宗以明趣. 趣不明則失其

所歸. 敎以詮理. 理或昧則迷其所入. 故宗通

而說不通. 理雖精而不顯. 說通而宗不通. 言

雖辯而非要. 而二者實相須爲用. 不可偏廢

也. 大慧. 請說宗通相. 而不及說者. 擧其要

耳. 宗通則說在其中矣. 答中兼言者. 必二而

後備也

大慧. 宗通者. 謂緣自得勝進相. 遠離言說文

字妄想. 趣無漏界自覺地自相. 遠離一切虛

妄覺想. 降伏一切外道衆魔. 緣自覺趣光明

輝發. 是名宗通相  宗通者. 卽自證殊勝之

相也. 謂依敎思修得意忘言. 離於文字分別.

經數: 一七八九

經名: 楞伽阿跋多羅寶經註解卷第三上

頁數: 三九○

上              欄

趣入地住悟無生忍. 度越三乘證智. 自然降

伏魔外. 至於佛地究竟覺智朗然獨耀. 此宗

通至極之相也

云何說通相. 謂說九部種種敎法. 離異不異

有無等相. 以巧方便隨順衆生. 如應說法令

得度脫. 是名說通相. 大慧. 汝及餘菩薩. 應當

修學說通相者. 說法逗機之相也. 九部者.

十二部中之九部也. 然有大小不同. 若小乘

九部. 無方廣1無無問自說*無授記之三部.

如經云. 我此九部法. 隨順衆生說是也. 若

大乘九部. 無因緣譬喩論議之三部. 如妙玄

所云. 此從別說答. 通論皆有十二部. 亦云

十二分敎. 此中言九部. 旣云以巧方便隨衆

生說. 乃從小入大也. 言離異不異有無者. 謂

離四句已無妨四說. 又云. 如應說法者. 應卽

當也. 言當以何法說者. 卽爲說之令其得度.

此如來果後說通之相. 爲菩薩者不可不覺

也

爾時世尊欲重宣此義. 而說偈言

宗及說通相      緣自與敎法

善見善分別      不隨諸覺想

上三句頌二通之相. 善見者宗通也. 分別

者說通也. 不隨諸覺想者. 謂得二通相. 則不

隨外道强覺妄想也

非有眞實性      如愚夫妄想

云何起妄想      非性爲解脫

若未得眞如實性而起分別. 如愚夫妄想

無異. 妄想者何. 卽妄計諸法非性爲解脫者

是也. 非性卽無也

中              欄

觀察諸有爲      生滅等相續

增長於二見      [&FFFF]#倒無所知

一是爲眞諦      無罪爲涅槃

觀察世妄想      如幻夢[&FFFF]#[&FFFF]#

如來以正智眼. 觀察世間諸有爲法. 皆是

虛幻生滅. 妄計爲實增長有無二見. 凡愚[&FFFF]#

倒無所2知覺. 除一眞如涅槃妙心之外. 餘皆

虛妄. 故喩云. 如幻夢[&FFFF]#[&FFFF]#也. 無罪者. 謂了罪

性本空. 卽是涅槃也

雖有貪□癡      而實無有人

從愛生諸陰      有皆如幻夢

此重釋如幻等義. 言雖有三毒. 而無能起

之人. 蓋二我本空. 何三毒之有. 是則能生愛

欲與所生五陰. 皆如夢幻也

爾時大慧菩薩. 白佛言. 世尊. 惟願爲說不實

妄想相. 不實妄想云何而生. 說何等法名不

實妄想. 於何等法中不實妄想. 佛告大慧. 善

哉善哉. 能問如來如是之義. 多所饒益多所

安樂. 哀憫世間一切天人. 諦聽諦聽. 善思念

之. 當爲汝說. 大慧白佛言. 善哉世尊. 唯然受

敎. 佛告大慧. 種種義種種不實妄想. 計著妄

想生. 大慧. 攝所攝計著. 不知自心現量. 及墮

有無見. 增長外道見. 妄想習氣計著外種種

義. 心心數妄想. 計著我我所生  窮妄想者

必極其致. 示眞性者必盡其源. 盡其源則眞

性自明. 極其致則妄想何有. 故大慧請問不

實妄想相. 凡致三問. 一問. 妄想云何生. 二

問. 何法名妄想. 三問. 於何而起妄想. 佛依次

答釋. 初答言種種義者. 凡外法有種種相義

下              欄

皆虛妄. 因之而3生故. 有種種不實妄想計著

生也. 次答言攝所攝計著者. 謂於根塵計著.

不知*唯心所現. 及於心外墮有無見. 依是增

長諸外道見. 皆妄想法. 知其法則知所以妄

也. 後答言妄想習氣等者. 卽上所依處也. 又

曰. 心心數妄想計著我我所生者. 卽人法二

我是其處也. 知其處則知所以起妄之源. 源

旣不實妄卽滅矣

大慧白佛言. 世尊. 若種種義. 種種不實妄想.

計著妄想生. 攝所攝計著. 不知自心現量. 及

墮有無見. 增長外道見. 妄想習氣計著外種

種義. 心心數妄想我我所計著生. 世尊. 若如

是外種種義相墮有無相. 離性非性離見相.

世尊. 第一義亦如是. 離量根分譬因相. 世尊

何故一處妄想不實義. 種種性計著妄想生.

非計著第一義處相妄想生. 將無世尊說邪

因論耶. 說一生一不生 大慧白佛言下. 疊

領上意以生後問. 意謂佛如是說者. 則於外

種種義. 墮有無相者. 亦是性離有無. 及離諸

見之相. 然第一義. 亦是離諸根量宗因喩相.

意以外種種義與第一義無異. 何故言種種

義生分別第一義不生分別. 豈非世尊所言

乖理有生有不生耶

佛告大慧. 非妄想一生一不生. 所以者何. 謂

有無妄想不生故. 外現性非性. 覺自心現量

妄想不生. 大慧. 我說餘愚夫自心種種妄想

相故. 事業在前種種妄想性相計著生. 云何

愚夫得離我我所計著見. 離作所作因緣過.

覺自妄想心量. 身心轉變究竟明解一切地